मुंबई. एक्टर सलमान खान रविवार को 50 साल के हो गए। 2002 के हिट एंड रन केस में वह हाइकोर्ट से बरी हो चुके हैं, लेकिन अभी भी उनके दिमाग में ये केस है। मीडिया से बातचीत में सलमान ने कहा- अगर सुप्रीम कोर्ट में मामला जाता है तो वह उसका वहां जवाब देंगे।
हाईकोर्ट ने कर दिया है बरी
- 10 दिसंबर को बॉम्बे हाईकोर्ट ने इस मामले में सलमान को बरी कर दिया था। सेशंस कोर्ट ने उन्हें 5 साल जेल की सजा दी थी।
- बॉम्बे हाईकोर्ट ने 13 साल पुराने इस मामले में कहा था कि प्रॉसिक्यूशन सलमान के खिलाफ कोई भी आरोप साबित नहीं कर पाया।
- महाराष्ट्र सरकार ने पिछले दिनों कहा था कि वह इस मामले को जनवरी में सुप्रीम कोर्ट ले जाएगी। (यहां पढ़ें पूरी खबर
)
सलमान ने और क्या कहा?
- एक अंग्रेजी वेबसाइट की खबर के मुताबिक, शनिवार शाम सलमान ने कहा, ''यह (केस) मेरे पेरेंट्स पर एक बड़ा बोझ है...सरकार का हक है कि वह इसके खिलाफ सुप्रीम कोर्ट जाए। हम भी सुप्रीम कोर्ट में लड़ेंगे।''
- अपने दोस्तों और फैमिली के साथ पनवेल स्थित घर लौटते वक्त उन्होंने रुक कर मीडिया से बातचीत की।
क्या है मामला?
- 28 सितंबर, 2002 की आधी रात पार्टी कर घर लौट रहे सलमान खान की लैंड क्रूजर हिल रोड पर अमेरिकन एक्सप्रेस बेकरी में घुस गई थी।
- सलमान ने सुबह सरेंडर किया था। पुलिस स्टेशन से ही उनकी जमानत हो गई।
- अक्टूबर 2002 में सलमान पर आईपीसी की धारा 302-II (गैर-इरादतन हत्या) लगाई गई।
- घटना में नुरुल्ला शरीफ की मौत हो गई थी। अब्दुल शेख, मुस्लिम शेख, मुन्नू खान और मुहम्मद कलीम घायल हो गए थे। ये सब बेकरी के बाहर फुटपाथ पर सो रहे थे।
- अब्दुल शेख के परिवार ने कहा था कि उन्हें कोर्ट के फैसले से कोई मतलब नहीं है। उन्हें तो बस 10 लाख रुपए का मुआवजा मिल जाए।
- इस केस में बॉम्बे की सेशन्स कोर्ट ने सलमान को पांच साल की सजा सुनाई। बाद में बॉम्बे हाईकोर्ट ने सलमान की सजा पर रोक लगा दी।
आगे की स्लाइड्स में देखेंः जिन सबूतों ने सजा दिलाई, उन्हीं से बरी हुए थे सलमान...
(दूसरी स्लाइड में देखिए सलमान का वीडियो)
hin_Deva awa_Deva hin_Deva hin_Deva hin_Deva unk hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva